Groot deurbraak met stokou DNSFoto: Becky Miller neem monsters van sediment uit die Trou Al’Wesse, België. Erkenningt: Max Planck Instituut via AFP In wat as ’n groot deurbraak beskou word om die menslike oergeskiedenis na te speur, het die Max Planck-instituut in Duitsland ’n metode ontwikkel om menslike DNS asook die DNS van soogdiere uit grotte te herwin, selfs al is daar nie beendere in die grotte gevind nie. Voorheen was navorsers van beendere afhanklik om baie ou DNS te onttrek. ŉ Artikel oor dié deurbraak is pas in die vaktydskrif Science gepubliseer. Tydens die navorsing waarin DNS in verskillende strata gesoek is, is die DNS van Neandertal- en Denisovan-mense gevind. Die ouderdom van die DNS wissel van 14 000 tot 550 000 jaar en dateer uit die Pleistoseentydperk. Die ouderdomme van die strata dra baie daartoe by dat die ouderdom van die DNS ook bepaal kan word, hoewel groot versigtigheid aan die dag gelê moet word omdat die sagte grondbodem van grotte in die verlede dikwels omgedolwe was. Bron: The Telegraph